CELEX: 62018TN0401
Language: el
Date: 2018-07-03 00:00:00
Title: Υπόθεση T-401/18: Προσφυγή-αγωγή της 3ης Ιουλίου 2018 — SFIE-PE κατά Κοινοβουλίου

8.10.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 364/13
            
         
      Προσφυγή-αγωγή της 3ης Ιουλίου 2018 — SFIE-PE κατά Κοινοβουλίου
      (Υπόθεση T-401/18)
      (2018/C 364/13)
      Γλώσσα διαδικασίας: η γαλλική
      
         Διάδικοι
      
      
         Προσφεύγον-ενάγον: Syndicat des fonctionnaires internationaux et européens — Section du Parlement européen (SFIE-PE) (Βρυξέλλες, Βέλγιο) (εκπρόσωπος: L. Levi, δικηγόρος)
      
         Καθού-εναγόμενο: Ευρωπαϊκό Κοινοβούλιο
      
         Αιτήματα
      
      Το προσφεύγον-ενάγον ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή-αγωγή παραδεκτή και βάσιμη·
               
            
                  —
               
               
                  κατά συνέπεια:
                  
                              —
                           
                           
                              να ακυρώσει την απόφαση της 2ας Ιουλίου 2018 σχετικά με την επίταξη υπηρεσιών διερμηνέων την 3η Ιουλίου 2018, καθώς και τις μελλοντικές αποφάσεις σχετικά με την επίταξη υπηρεσιών διερμηνέων την 4η, 5η, 10η και 11η Ιουλίου 2018.
                           
                        
                              —
                           
                           
                              να καταδικάσει το καθού-εναγόμενο στην καταβολή χρηματικής ικανοποίησης υπολογισθείσας ex aequo et bono σε ποσό ύψους 10 000 ευρώ προς αποκατάσταση της ηθικής βλάβης που υπέστη·
                           
                        
                              —
                           
                           
                              να καταδικάσει το καθού-εναγόμενο στο σύνολο των δικαστικών εξόδων.
                           
                        
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής του, το προσφεύγον-ενάγων προβάλλει τρεις λόγους.
      
                  1.
               
               
                  Ο πρώτος λόγος αφορά προσβολή του δικαιώματος συλλογικής δράσης και του δικαιώματος στην ενημέρωση και τη διαβούλευση, όπως κατοχυρώνονται στα άρθρα 28 και 27 του Χάρτη των Θεμελιωδών Δικαιωμάτων και την οδηγία 2002/14/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2002, περί θεσπίσεως γενικού πλαισίου ενημερώσεως και διαβουλεύσεως των εργαζομένων στην Ευρωπαϊκή Κοινότητα — Kοινή δήλωση του Ευρωπαϊκού Κοινοβουλίου, του Συμβουλίου και της Επιτροπής για την εκπροσώπηση των εργαζομένων (ΕΕ 2002, L 80, σ. 29), και όπως προσδιορίζονται και εφαρμόζονται από τη συμφωνία-πλαίσιο μεταξύ του Ευρωπαϊκού Κοινοβουλίου και των συνδικαλιστικών ή επαγγελματικών οργανώσεων του οργάνου, της 12ης Ιουλίου 1990, καθώς και προσβολή του δικαιώματος χρηστής διοίκησης, όπως κατοχυρώνεται στο άρθρο 41 του Χάρτη.
               
            
                  2.
               
               
                  Ο δεύτερος λόγος αφορά αναρμοδιότητα του εκδότη της προσβαλλόμενης πράξης και παραβίαση της αρχής της ασφάλειας δικαίου.
               
            
                  3.
               
               
                  Ο τρίτος λόγος αφορά προσβολή του δικαιώματος πραγματικής προσφυγής, όπως προβλέπεται στο άρθρο 47 του Χάρτη.